וולוו 144

וולוו 144, (Volvo 144) היא מכונית סלון קומפקטית, יוצרה בשוודיה על ידי יצרנית הרכב וולוו, בין השנים 1966–1974,, בנוסף לייצור בשוודיה, דגם "וולוו 144" הורכב ב-בלגיה, קנדה, אוסטרליה, מלזיה ו-דרום אפריקה. סך הכל יוצרו 523,808 יחידות. בתחילת שנות ה-70 נערכה מסיבת עיתונאים במפעלי וולוו בשוודיה, בה חשפה וולוו את סדרה 144 החדשה שהפכה להיות המכונית הראשונה של וולוו שממנה נמכרו יותר ממיליון רכבים. סדרה 140 החדשה של וולוו הייתה גם הדגם שאחראי לקפיצת המדרגה שעשתה החברה והפיכתה מיצרנית רכב קטנה יחסית ליצרנית המזוהה עם היצרניות הגדולות באירופה, ובמשך 8 השנים הראשונות יוצרו לא פחות מ-1.25 מיליון מדגמי ה-140. הדגם שווק בתצורות מרכב סדאן, סטיישן וקופה, כאשר גרסת הסדאן הייתה הפופולרית ביותר וממנה נמכרו 523,808 רכבים, והקדימה את דגם הקופה (142) עם 412,986 רכבים ודגם הסטיישן (145) עם 268,317 רכבים. כאשר פירוש השם 144 לדוגמה היה: 1= סדרת הדגם (100), 4 = מספר הצילינדרים במנוע, 4= מספר הדלתות ( סאדן במקרה הזה). בשלב הראשון עלו לכביש דגמי וולוו 144, כאשר שנה מאוחר יותר הצטרפה גם וולוו 142 (קופה). ב-1968 החלו לעלות לכביש דגמי הסטיישן (145) וב-1969 הוצגה גם וולוו 164 שהייתה מצוידת במנוע 6 צילינדרים, בסיס גלגלים ארוך ב-10 ס"מ ותא נוסעים יוקרתי יותר. סדרה 144 החדשה שהחליפה את וולוו אמזון, הציעה מידות גדולות יותר אך שמרה על מחיר דומה, מה שהבטיח ביקוש גבוה לדגם. הדור החדש הציג גם קפיצת דרך מרשימה בבטיחות (4 בלמי דיסק) ובנוחות ויועד לארבעה או חמישה נוסעים בהתאם לדגם. ההבחנה בין שמות הדגמים נעשתה על ידי שם הדגם, באוגוסט 1966 הציגה וולוו מכונית 4 דלתות חדשה בשם וולוו 144. היא ייצגה את תחילתה של סדרת דגמים חדשה לחלוטין, שעד שנת 1974 הייתה אחראית לדגמי הייצור ההמוני של וולוו. עיצובה של ה-144 היה ממש נצחי, וההוכחה לכך היא העובדה שמכונית זו, בעיצוב מפותח יותר, נמכרה עדיין בהצלחה בתחילת שנות ה-90. התכונות שאפיינו מכונית זו כללו שטחי זכוכית גדולים ושלושה חלונות צד. ה-144 הייתה מכונית מרווחת מאוד עם תא מטען גדול. הוולוו 144 כללה גם מאפייני בטיחות חדשים רבים. בנוסף למרכב עם אזורי ספיגת אנרגיה מלפנים ומאחור, הייתה לה גם מערכת בלימה ייחודית שבה כל מעגל בלימה פעל על שלושה גלגלים. הבלמים בכל ארבעת הגלגלים היו בלמי דיסק. בתא הנוסעים לא היו חלקים בולטים, והיא כללה חגורות בטיחות לנהג ולנוסע הקדמי. וולוו 142 - מנוע 4 צילינדרים, ו-2 דלתות. יוצרו 412,986 יחידות. וולוו 144 - מנוע 4 צילינדרים ו-4 דלתות. וולוו 145 - מנוע 4 צילינדרים ו-5 דלתות. (גרסת סטיישן). מדגם ה-145 נמכרו 268,317 יחידות. הרכבת כל שלושת הדגמים הייתה בשוודיה, בלגיה, קנדה, אוסטרליה ומלזיה. מנועים : 4 צילינדרים בטור, 1,778 סמ"ק, הספק של 75 כ"ס, ו- 90 כ"ס. מנוע 1,986 סמ"ק, הספק של 82 כ"ס ו- 100 כ"ס. אורך הרכב - 4,651 מ"מ גובה - 1,440 מ"מ רוחב - 1,730 מ"מ רוחק סרנים - 2,604 מ"מ מרווח גחון - 211 מ"מ משקל : 1,170 ק"ג, (בסיסי), 1,315 ק"ג בלמים : דיסקים בחזית ומאחור תיבת הילוכים : ידנית 4 הילוכים, (אוטומטית 3 הילוכים). שלושה חלונות צד ה-144 יוצר עם חגורות בטיחות הן עבור הנהג והנוסע במושב הקדמי. מרכב - עם אזורי ספיגת אנרגיה מלפנים ומאחור. מערכת בלימה ייחודית שבה כל מעגל בלימה פעל על שלושה גלגלים. מאיר חברה למכוניות ומשאיות בע”מ הוקמה בשנת 1967 ע”י מאיר קז כיבואנית בלעדית של מוצרי חברת וולוו השוודית. בתחילה ייבאה מכוניות ובהמשך משאיות, אוטובוסים, מנועים וציוד מכני כבד. בישראל שווקה וולוו 144 מסוף שנות הששים ונחשבה לרכב יוקרתי. מחירה של הוולוו 144 בשנת 1969 היה כ־27,000 ל"י. בסוף שנות הששים ותחילת שנות השבעים דגם הוולוו 144 התחרה במכירות עם פורד טאונוס 20M. וולוו וולוו ÖV4 וולוו PV51 וולוו PV 36 וולוו PV444 / PV544 וולוו Duett וולוו אמזון וולוו 142 וולוו 145 וולוו 164 וולוו סדרה 300 וולוו 144 חוגגת 50 שנה Wheel, ששי כהן, 17 באוגוסט 2016 וולוו 144 VOLVO 144 - 1967, 1968, 1969, 1970, 1971, 1972, 1973 וולוו 144, 1970 ((2:52 דקות), יו-טיוב המועדון וולוו וולוו 144 (1:35 דקות), יו-טיוב סדרת וולוו 140 (12:06 דקות), יו-טיוב וולוו 144, 1972 (2:29 דקות), יו-טיוב וולוו 144, 1969 (3:25 דקות), יו-טיוב וולוו 144, 1967 אוטומטית (4:14 דקות), יו-טיוב וולוו 144 (1966-1974) - תמונות (2:38 דקות), יו-טיוב מדיה וקבצים בנושא וולוו 144 בוויקישיתוף דגמי "וולוו 144" בסרטים (imcdb.org/vehicles) וולוו סדרה 140, שנת 1971 - ברושור volvoclub.org.uk/pdf/brochures/Volvo1971 וולוו שנת 1972 - ברושור volvoclub.org.uk/pdf/brochures/Volvo1972 וולוו שנת 1974 - ברושור volvoclub.org.uk/pdf/brochures/Volvo1974 וולוו 144 autoevolution.com/volvo/144 וולוו 144 מאיר מכוניות ומשאיות בע"מ